Document ID: 32005R1804

UREDBA KOMISIJE (ES) št. 1804/2005
z dne 3. novembra 2005
o spremembi Uredbe (EGS) št. 2807/83 o določitvi podrobnih pravil za evidentiranje podatkov o ulovu rib držav članic
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2371/2002 (1) z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike in zlasti člena 22(3) Uredbe,
ob upoštevanju naslednjega:
(1)
Uredba Sveta (ES) št. 1954/2003 z dne 4. novembra 2003 o upravljanju ribolovnega napora v zvezi z nekaterimi ribolovnimi območji in viri Skupnosti ter o spremembi Uredbe (ES) št. 2847/93 in razveljavitvi uredb (ES) št. 685/95 in (ES) št. 2027/95 (2) določa merila in postopke za sistem v zvezi z upravljanjem ribolovnega napora v zahodnih vodah.
(2)
Uredba Sveta (ES) št. 1415/2004 z dne 19. julija 2004 o določitvi največje dovoljene letne količine ribolovnega napora za nekatera ribolovna območja in vrste ribištva (3) določa največje dovoljene letne količine ribolovnega napora za vsako državo članico ter za vsako območje in vrsto ribištva v členih 3 in 6 Uredbe (ES) št. 1954/2003.
(3)
Uredba Komisije (EGS) št. 2807/83 z dne 22. septembra 1983 o podrobnih pravilih za evidentiranje podatkov o ulovu rib držav članic (4) glede zahodnih vod ni več usklajena z uredbama (ES) št. 1954/2003 in 1415/2004. Da bi upoštevali nove določbe, je treba spremeniti Prilogo VIa k Uredbi (EGS) št. 2807/83.
(4)
Uredba Sveta (ES) št. 779/97 (5) z dne 24. aprila 1997 je uvedla določbe za upravljanje ribolovnega napora v Baltskem morju. Obstoječe obveznosti za evidentiranje ribolovnega napora v Baltskem morju morajo ostati v veljavi.
(5)
Ukrepi, predvideni s to uredbo, so v skladu z mnenjem Odbora za ribištvo in ribogojstvo -
SPREJELA NASLEDNJO UREDBO:
Člen 1
Priloga VIa k Uredbi (EGS) št. 2807/83 se nadomesti s Prilogo k tej uredbi.
Člen 2
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 3. novembra 2005

Labels: 6